OpenLLM-France/wikimedia huggingface dataset:
# Casa Armengol (Alt Àneu)

La Casa Armengol és un edifici a Sorpe, al municipi d'Alt Àneu (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Edifici de grans dimensions, de forma rectangular allargada. Delimita al nord pel carrer major, on s'obre un gran portal que dona accés a un pati, a l'est per la plaça major i el carreró que condueix a l'església, per l'oest amb una casa veïna i pel sud amb un hort tancat. A aquest hort s'obre a peu pla un ampli porxo format per quatre grans arcs de mig punt i en els dos pisos superiors galeries de fusta amb barana i embigats bellament treballats. L'edifici consta de planta baixa i dos pisos de gran alçada, a més de dos pisos de mansarda il·luminats només per unes espaiades i diminutes llucanes. La coberta és de pissarra, a quatre aigües. Les parets són de pedra sense desbastar. La casa, que fou un antic convent, posseeix una capella.

## Referències

* ↑ «Casa Armengol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Arnold (Nebraska)

Arnold és una població dels Estats Units a l'estat de Nebraska. Segons el cens del 2000 tenia 630 habitants.

## Demografia

Segons el cens del 2000, Arnold tenia 630 habitants, 303 habitatges, i 180 famílies. La densitat de població era de 315,9 habitants per km².
Dels 303 habitatges en un 25,4% hi vivien nens de menys de 18 anys, en un 52,1% hi vivien parelles casades, en un 5,6% dones solteres, i en un 40,3% no eren unitats familiars. En el 37,6% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,73.
Per edats la població es repartia de la següent manera: un 23% tenia menys de 18 anys, un 5,7% entre 18 i 24, un 22,5% entre 25 i 44, un 23,8% de 45 a 60 i un 24,9% 65 anys o més.
L'edat mediana era de 44 anys. Per cada 100 dones de 18 o més anys hi havia 84,4 homes.
La renda mediana per habitatge era de 25.500 $ i la renda mediana per família de 35.875 $. Els homes tenien una renda mediana de 24.375 $ mentre que les dones 21.339 $. La renda per capita de la població era de 18.574 $. Aproximadament el 10,1% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arnold». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Arnold». American Fact Finder. Oficina del Cens dels Estats Units, 12-01-2010.
# Lola (perfum)

Lola és un perfum femení creat l'any 2009 per les nassos Calice Becker i Ann Gottlieb en el marc del grup de moda del dissenyador Marc Jacobs. Està pensat especialment per a noies joves que vulguin mostrar la seva cara més sensual i respon a les expectatives més introspectives de Marc Jacobs: crear una moda atrevida tot buscant la forma d'innovar a fi de captivar el nombre més gran possible de consumidors. Va sortir a la venda l'agost de 2009 i la marca va apostar fortament per la publicitat protagonitzada per la model Karlie Kloss.

## Concepció de la fragància

Els darrers anys, el dissenyador Marc Jacobs ha esdevingut un dels màxims exponents de la moda. Lola, la seva segona fregància, té molt a veure amb la seva anterior, Daisy. Posant un nom de persona a les fragàncies aconsegueixen donar-los personalitat pròpia i fer-les més properes a les consumidores. El nom de Lola va ser escollit per la seva sonoritat lingual especial i vol suggerir les propietats d'aquest perfum. Lola va ser concebuda com la germana descarada de Daisy. Aquesta porta una aroma dolça, innocent, elegant i actual, mentre que Lola és el caràcter oposat, ja que transmet energia, sensualitat i molta força ensisadora.

## Composició

Destaca per la seva aroma floral i afruitada. Porta notes de pebre rosa i pera d'Anjou tot deixant percebre les pinzellades de peònia fúcsia, roses, geranis i vainilla.
El flascó és de vidre lleugerament transparent de color lila i representa el viu reflex de les sensacions que transmet la fragància. La seva forma llisa, arrodonida, més ampla pels costats i estreta per la part inferior pretén anar en consonància amb l'estil de les consumidores. El tap té forma de rosa oberta amb pètals brillants de color rosa, lila i blau.

## Enllaços externs

* Lola, ara olora això (anglès)
# Lights Out

«Lights Out» té aquests significats:
* Lights Out (pel·lícula de 1923), pel·lícula americana muda
* Lights Out (pel·lícula de 1953), drama brasiler
* Lights Out (pel·lícula de 2010), pel·lícula francesa
* Lights Out (pel·lícula de 2013), curt suec de terror
* Lights Out (pel·lícula de 2016), pel·lícula de terror sobrenatural nord-americana
* Lights Out (pel·lícula de 2024), thriller nord-americà
# Pont Vell (Montmeló)

El Pont Vell és una obra de Montmeló (Vallès Oriental) protegida com a Bé Cultural d'Interès Local.

## Descripció

Es tractava d'un pont de sis pilastres i set arcades de 12 metres de llum cadascuna, de 84'90 metres de longitud i una amplada de 5'50 metres i hi passava la BV-5156. Actualment només queden els extrems a banda i banda del riu, un pertany al municipi de Montmeló, i l'altre al de Montornès. L'alçada de l'extrem de Montmeló és d'una mica més de 5 metres.

## Història

El pont es construeix dins el projecte del "Camino vecinal de Vallromanas a Montmeló por Montomés con un puente sobre el río Besós" que comença l'any 1917 i no s'acaba fins a l'any 1923. Malauradament, el 14 de desembre de 1943 un rierada s'endugué el pont. A causa de l'acumulament de troncs en el pont que barrà el pas de l'aigua, la pressió que aquesta exercí sobre la construcció fou tan elevada que el pont va cedir en descalçar-se una de les pilastres.
L'objectiu de la construcció del camí veïnal de Vallromanes a Montmeló per Montornès era enllaçar directament el poble de Vallromanes amb Montmeló per on hi ha l'estació del tren de la línia Barcelona - França, i era un punt de pas obligatori per a l'exportació dels productes de la zona del Vallès. Per altra banda també era necessari construir un pont entre Montornès i Montmeló, ja que tot i que era possible creuar a peu el riu, a la vegada era perillós si havia plogut molt. En aquest cas, els dos pobles quedaven pràcticament incomunicats.
En un inici, el pont havia de ser un pont de formigó armat, però es reformà el projecte fent més ample el pont, per la qual cosa augmentà el preu de construcció. Per aquest motiu es va decidir substituir el formigó armat per un material petri que, a més de ser més econòmic que el ferro, tenia més avantatges quant a durada i manteniment.
A mitjans de maig de 1917 començaren les obres. L'any 1921 es presentà un nou projecte, signat pel mateix enginyer, Juan Maria Sans, per l'acabament del pont i de les obres del camí veïnal.

## Referències

* 1 2 3 4 5 «Pont Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Kurínskaia

Kurínskaia - Куринская (rus) - és una stanitsa del krai de Krasnodar, a Rússia. Es troba als vessants septentrionals del Caucas occidental, a la vora del riu Pxix, a 25 km a l'oest d'Apxeronsk i a 78 km al sud-est de Krasnodar, la capital.
Pertanyen a aquest municipi les poblacions de Gorodok, Stantsionni i Stari Kurinski.
# Mamen Peris Navarro

Mamen (María del Carmen) Peris Navarro (Alboraia, 1967) és una política i advocada valenciana, actualment síndica portaveu de Ciutadans - Partit de la Ciutadania a les Corts Valencianes.
Llicenciada en Dret per la Universitat de València i advocada en exercici des de 1991, Mamen Peris inicia la seua carrera política com a regidora del govern d'Alboraia (l'Horta Nord) el 2007 quan va ser triada amb les llistes del Partit Popular (PP). Peris no finalitzà la legislatura per discrepàncies amb l'aleshores alcalde Manuel Álvaro i lidera una escissió, la Unió Popular d'Alboraia (UPPA) amb que torna a ser elegida regidora a les eleccions de 2011 i facilita l'alcaldia al PSPV-PSOE gràcies a un acord entre aquests partits més Compromís i un quart partit també d'àmbit local (Cialbo). Mamen Peris va fer-se càrrec de la regidoria d'Hisenda i va centrar la seua acció alleugerir el deute de l'ajuntament i denunciar les irregularitats comeses per l'anterior govern del PP.
A les següents eleccions locals, les de 2015, es va presentar sota les sigles de Ciutadans, partit on s'havia integrat la seua formació UPPA. Peris renova l'acta de regidora tot i que la seua formació no va participar del govern socialista i a més a més és triada diputada provincial a la Diputació de València.
El 2019 dona el salt a la política nacional valenciana com a diputada a les Corts Valencianes per la circumscripció de València on exerceix de síndica adjunta de Ciutadans fins que substitueix a la Síndica Ruth Merino arran de la dimissió d'aquesta el gener de 2023.

## Referències

* ↑ Press, Europa. «Miguel Chavarría obtiene la alcaldía en Alboraya con los votos de PSOE, Compromís, UPPA y CiAlbo», 11-06-2011. [Consulta: 30 gener 2023].
* ↑ «Manuel Álvaro hundió Alboraya» (en castellà). [Consulta: 30 gener 2023].
* ↑ NTC, À Punt. «Mamen Peris serà la nova síndica de Ciutadans a les Corts», 18-01-2023. [Consulta: 30 gener 2023].
# Sorex arunchi

Sorex arunchi és una espècie de mamífer de la família de les musaranyes (Soricidae). És endèmica d'Itàlia.

## Referències

* ↑ Kotsakis, T. et al «Three Late Pleistocene small mammal faunas from the Baccano maar (Rome, central Italy)» (PDF) (en anglès). Bollettino della Società Paleontologica Italiana, 50, 2, 2011, pàg. 103-110. Arxivat de l'original el 2015-05-18 [Consulta: 14 maig 2015].
# Maianço

Maianço és una localitat de São Tomé i Príncipe al districte de Lobata, al nord de l'illa de São Tomé. La seva població és de 655 (2008 est.). Es troba a un ramal de la carretera que enllaça amb l'EN-1 amb São Tomé a l'est i Neves a l'oest. Limita a l'oest amb Boa Entrada, al nord amb Conde, a l'est amb Santo Amaro, i al sud amb el districte de Cantagalo.

## Evolució de la població

Població de Maianço (2001-2008) :
| 2001 | 2008 |
| 575 | 655 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Lightspark

Lightspark és un reproductor SWF de codi lliure alliberat sota els termes de la GNU Lesser General Public License versió 3. Suporta Mozilla Firefox amb motor de navegació Gecko i Google Chrome amb motor de navegació WebKit.
Suporta renderització basada en OpenGL i en execucions sobre Low Level Virtual Machine (LLVM)ActionScript. Suporta gairebé tots els ActionScript 3.0 i té un plug-in compatible amb Mozilla. Fa servir ombrejadors OpenGL (OpenGL Shading Language).
Lightspark és compatible amb H.264 i vídeos Flash a YouTube.
Lightspark té una branca Win32 per Visual Studio

## Referències

* ↑ «Lightspark releases» (en anglès). Lightspark. [Consulta: 21 juliol 2017].
* ↑ «Lightspark flash player continues to advance» (en anglès). Linux.be, 09-07-2010. Arxivat de l'original el 2016-03-13. [Consulta: 3 setembre 2010].
* ↑ «Email Archive: lightspark-devel» (en anglès). Sourceforge.net, 02-08-2010. Arxivat de l'original el 2012-11-11. [Consulta: 3 setembre 2010].

## Vegeu també

* Jonathan Gay
* SmartSketch
* FutureWave Software
* Gnash
* Uira

## Enllaços externs

* Lightspark - Lloc web oficial
* Lightspark a Github (anglès)
* Lightspark a Launchpad (anglès)
# TAG F1

TAG Group (Holdings) SA també anomenat Techniques d'Avant Garde va ser un equip de cotxes de competició luxemburguès que va arribar a disputar curses a la Fórmula 1.
Va debutar al GP d'Itàlia de la temporada 1983.
L'equip va prendre part en un total de setanta curses de cinc temporades consecutives (1983 - 1987), aconseguint guanyar amb la seva associació amb McLaren el campionat del món de constructors de les temporades 1984 i 1985.
# Hukvaldy

Hukvaldy (en alemany Hochwald) és un poble de la República Txeca, a la Regió de Moràvia i Silèsia, amb una població de 1.900 habitants. És a prop de les ruïnes del tercer castell més gran de la República Txeca, el castell de Hukvaldy, i inclou l'Església de Sant Maximilià i la casa natal de Leoš Janáček. També és el lloc de naixement del paleontòleg Ferdinand Stoliczka.

## Parts administratives

Els pobles de Dolní Sklenov, Horní Sklenov, Krnalovice i Rychaltice són parts administratives de Hukvaldy.

## Etimologia

El nom deriva de la família Hückeswagen, que van ser els primers propietaris de Hukvaldy.

## Història

El castell de Hukvaldy va ser fundat als anys 1270 o 1280 per la família Hückeswagen i va ser esmentat per primera vegada el 1285. Era un castell de guàrdia a la ruta comercial d'Olomouc a Cracòvia. L'assentament de Hukvaldy aviat es va establir a prop. L'assentament de Sklenov es va establir sota el castell i es va documentar per primera vegada el 1294.
Entre 1294 i 1307, la finca d'Hukvaldy va ser adquirida pels bisbes d'Olomouc, que sovint la van comprometre a diversos nobles. En els segles següents, el castell va ser ampliat en una fortalesa massiva. El 1762, el castell va ser destruït per un incendi. En les dècades següents, el castell va ser desmantellat com a font de material de construcció. Les reparacions van començar a la dècada de 1960.
El municipi va ser conegut com Sklenov fins a 1982. Des de l'1 de juliol de 1982, s'ha anomenat Hukvaldy.

## Cultura

Fins al 2017 el festival de música Hukvaldy de Janáček va tenir lloc a Hukvaldy. Des del 2018, forma part del Festival Internacional de Música Leoš Janáček a Ostrava. És un dels festivals de música clàssica més importants de la República Txeca.

## El castell

El castell de Hukvaldy és el tercer castell més gran del país. A poc a poc s'està reconstruint. Hi ha una exposició sobre la història i l'evolució arquitectònica del castell. També són accessibles les sales de guàrdia ben conservades, o la capella barroca de Sant Andreu utilitzada per als concerts. Part del palau es va convertir en una torre de guaita.
El castell està envoltat per un parc de jocs, fundat al segle XVI. És la llar de daines, muflons i senglars. Al parc de jocs hi ha un amfiteatre i el Monument de Bystrouška de l'òpera de Janáček The Cunning Little Vixen (La guineu astuta).

## Persones notables

* Jan Čapek de Sány (c. 1390 – c. 1452), noble i oficial militar; era propietari del castell i probablement va morir aquí
* Friedrich Egon von Fürstenberg (1813–1892), arquebisbe d'Olomouc; mort aquí
* Leoš Janáček (1854–1928), compositor fill del poble.

## Referències

* ↑ "Hukvaldy castle". Hukvaldy Castle. Retrieved 2022-02-22
* ↑ "Počátky hradu a jeho zakladatelé" (in Czech). Hukvaldy Castle. Retrieved 2022-02-22.
* 1 2 3 4 "Historie obce" (in Czech). Obec Hukvaldy. Retrieved 2022-02-22.
* 1 2 3 "Program rozvoje obce Hukvaldy na období 2021–2027" (PDF) (in Czech). Obec Hukvaldy. 2021-09-22. pp. 5, 39. Retrieved 2022-02-22.
* ↑ "About the Festival". Leoš Janáček International Music Festival. Retrieved 2022-02-22.

## Enllaços externs

* Hukvaldy - Lloc web oficial
* Hukvaldy Castle
# La Serreta

«La Serreta» té aquests significats:
* Serres:
** La Serreta (Fígols i Alinyà), serra entre els municipis de Fígols i Alinyà i Vansa i Fórnols (Alt Urgell)
** La Serreta (Ribera d'Urgellet), serra del municipi de Ribera d'Urgellet (Alt Urgell)
** La Serreta (l'Estany), serra de l'Estany, Bages.
** La Serreta (l'Espluga de Francolí), serra entre els municipis de l'Espluga de Francolí i Senan (Conca de Barberà) i Fulleda (Garrigues)
** La Serreta (Baix Pallars), serra del municipi de Baix Pallars (Pallars Sobirà).
** La Serreta (Olius), serra del municipi d'Olius (Solsonès)
** La Serreta (Soriguera), serra del municipi de Soriguera (Pallars Sobirà)
** La Serreta-Ull del Moro, serra dels termes municipals d'Alcoi, Cocentaina i Penàguila.
* Muntanyes:
** La Serreta (el Montmell), cim del municipi del Montmell (Baix Penedès).
** La Serreta (Artés), cim del municipi d'Artés (Bages)
** La Serreta (Navès), cim del municipi de Navès (Solsonès)
** La Serreta (Llobera), cim del municipi de Llobera (Solsonès)
* Edificis:
** La Serreta (la Baronia de Rialb), edifici del municipi de la Baronia de Rialb (Noguera)
** La Serreta (Pinós), masia del municipi de Pinós (Solsonès)
** La Serreta (Alcoi), jaciment arqueològic iber als municipis d'Alcoi, Cocentaina i Penàguila
* Entitats de població:
** La Serreta (la Roca del Vallès), nucli del municipi de la Roca del Vallès (Vallès Oriental)
** La Serreta (Olèrdola), nucli entre els municipis d'Olèrdola i Vilafranca del Penedès (Alt Penedès)
** La Serreta (Planoles), nucli del municipi de Planoles (Ripollès)
** La Serreta (Toses), poble disseminat del municipi de Toses (Ripollès)
** La Serreta (Seva), nucli del municipi de Seva (Osona)
* Altres topònims: La Serreta (indret de Soriguera), indret del municipi de Soriguera (Pallars Sobirà)
# Mamenchisaure

El mamenchisaure (Mamenchisaurus) és un gènere de dinosaure sauròpode que visqué al període Juràssic superior, en el que avui en dia és la Xina.
Les primeres restes de mamenchisaure foren descobertes l'any 1952 a la província xina de Sichuan, al centre-sud del país. Els mamenchisaures mesuraven uns 23 metres de longitud (l'esquelet trobat mesurava 18,5 metres, però tenia la cua incompleta), dels quals 9 metres corresponien a les 19 vèrtebres que constituïen el coll (probablement el més llarg de tots els dinosaures). Les vèrtebres del coll eren molt allargades i amb la paret òssia prima, fet que n'alleugeria el pes.
Com els seus parents, els sismosaures, els mamenchisaures tenien les potes posteriors més altes que les anteriors.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Qasr-i Xirin

Qasr-i Xirin (-Castell de Xirin- també coneguda com a Qasr-e Shirin (kurd: Qesri Shírín, قه‌سرشیرین, farsi قصرشيرين); també romanitzada com a Qaşr-e Shīrīn, Ghasr-ī-shīrīn, Ghasr-shīrīn, i Qasr-ī-Shīrīn) és una ciutat situada al Kurdistan, a la riba dreta del Hulwand Rud, prop de la muntanya Agh Dagh. Fou una destacada estació de caravanes però la vila moderna és poc important. Hi ha unes ruïnes sassànides molt importants.
La vila era de gran antiguitat. El castell-palau hi fou construït com a residència d'estiu pels sassànides; Xirin era una dona cristiana favortita del rei Cosroes II (560-628) i va agafar el seu nom; Xirin i l'arquitecte reial Farhad es van enamorar i aquest fet és important a la poesia lírica persa. Uns anys després, amb la conquesta àrab, el castell i palau no van tardar a quedar en ruïnes. Al-Yakubi ja esmenta les ruïnes el 891; el 956 els murs es van damnar seriosament en un terratrèmol.
Modernament les ruïnes foren explorades i descrites per Jacques de Morgan; a 5 km de l'antic castell-palau hi ha un altre palau sassànida conegut com a Hawsh Kuri (la Casa dels Cavalls).

## Bibliografia

J. de Morgan, Mission scientifique en Perse, París 1894-1905
# Sorex bairdi

Sorex bairdi és una espècie de mamífer de la família de les musaranyes (Soricidae) endèmica del nord-oest d'Oregon, als Estats Units. L'espècie fou anomenada en honor de l'ornitòleg estatunidenc Spencer Fullerton Baird.

## Referències

* ↑ Hammerson, G. (2008) Sorex bairdi A: UICN 2009. Llista Vermella d'Espècies Amenaçades de la UICN. Versió 2009.2. www.iucnredlist.org Consultat el 8 febrer 2010.
* ↑ Beolens, Watkins i Grayson, 2009, «Baird».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
# St. Augustine Shores (Florida)

St. Augustine Shores és una concentració de població designada pel cens dels Estats Units a l'estat de Florida. Segons el cens del 2000 tenia 4.922 habitants.

## Demografia

Segons el cens del 2000, St. Augustine Shores tenia 4.922 habitants, 2.269 habitatges, i 1.490 famílies. La densitat de població era de 552,4 habitants/km².
Dels 2.269 habitatges en un 19% hi vivien nens de menys de 18 anys, en un 54,5% hi vivien parelles casades, en un 8,6% dones solteres, i en un 34,3% no eren unitats familiars. En el 28,7% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,63.
Per edats la població es repartia de la següent manera: un 17,1% tenia menys de 18 anys, un 3,9% entre 18 i 24, un 21,8% entre 25 i 44, un 23,2% de 45 a 60 i un 34% 65 anys o més.
L'edat mediana era de 51 anys. Per cada 100 dones de 18 o més anys hi havia 77,9 homes.
La renda mediana per habitatge era de 40.417 $ i la renda mediana per família de 46.682 $. Els homes tenien una renda mediana de 35.081 $ mentre que les dones 26.250 $. La renda per capita de la població era de 20.374 $. Entorn del 4,4% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Augustine Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- St. Augustine Shores». American Fact Finder. Oficina del Cens dels Estats Units, 12-01-2010.
# Lightstorm Entertainment

Lightstorm Entertainment és una companyia de cinema nord-americana fundada el 1990 per James Cameron.

## Filmografia

* 1991: Terminator 2
* 1994: True Lies
* 1997: Titanic
* 2002: Solaris
* 2009: Avatar
* 2019: Alita: Battle Angel
* 2019: Terminator: Dark Fate

## Referències

* ↑ «Variety: James Cameron Profile» (en anglès).
* ↑ Gelder, Lawrence Van «At the Movies» (en anglès). The New York Times, 31-08-1990. ISSN: 0362-4331.
* ↑ «Converting a Classic: How Stereo D Gave TERMINATOR 2: JUDGMENT DAY a 3D Makeover» (en anglès), 24-08-2017. [Consulta: 20 juliol 2021].
* ↑ «5 True Lies about James Cameron» (en anglès). [Consulta: 20 juliol 2021].
* ↑ Jr, Mike Fleming. «He’s Back! James Cameron To Godfather ‘Terminator’ With ‘Deadpool’ Helmer Tim Miller» (en anglès), 21-01-2017. [Consulta: 20 juliol 2021].

## Enllaços externs

* Lightstorm Entertainment a la base de dades IMDb
# Barahona

Barahona, també coneguda com a Santa Cruz de Barahona és la ciutat principal de la província de Barahona, al sud de la República Dominicana. Disposa de port i atraccions d'ecoturisme, sent un centre de producció i indústria de sucre. Des del segle xviii, la regió estava ocupada per pescadors i gent que venia per aconseguir fusta. Quan Toussaint L'Ouverture va prendre la part oriental de l'illa Hispaniola en nom de França, va donar l'ordre de crear la ciutat de Barahona el 1802 com a part del departament d'Ozama. Després de la independència de 1844, Barahona fou un lloc militar de la província d'Azua. El 1858, Barahona va ser elevada a la categoria de municipi. Quan es va crear la província el 1881, Barahona va esdevenir el seu municipi principal.

## Referències

* ↑ López Reyes, Oscar. Historia del desarrollo de Barahona: Narración e interpretación (en castellà). Santo Domingo: Mediabyte, 1999.